ERW ธุรกิจโรงแรมครึ่งปีหลังสดใส-ราคาหุ้นขยับขึ้นต่อเนื่อง ซื้อ เป้า 6.5 บ.
ERW ธุรกิจโรงแรมครึ่งปีหลังสดใส-ราคาหุ้นขยับขึ้นต่อเนื่อง ซื้อ เป้า 6.5 บ.
18 ก.ย. 2560

บล.ดีบีเอสฯ ระบุในบทวิเคราะห์วันนี้(18 ก.ย.)ว่า บริษัท ดิ เอราวัณ กรุ๊ป จำกัด (มหาชน) หรือ ERW คาดโมเมนตัมของผลการดำเนินงานในธุรกิจโรงแรมที่ดียังจะดำเนินต่อไปในเทียบช่วงครึ่งหลังปีนี้ตั้งแต่ต้นไตรมาส 3 ถึงปัจจุบัน (QTD) มีตัวเลขการดำเนินงานที่สดใส นั่นคือ อัตราการเข้าเช่า (OR) ไม่รวม Hop In อยู่ในระดับสูงที่ 86%
ขณะที่อัตราค่าห้องพักเฉลี่ยได้เพิ่มขึ้น 4% คาดอัตราการเติบโตของรายได้ต่อห้อง (RevPar) จำนวนห้อง และอัตรากำไรที่เพิ่มขึ้นจะเป็นแรงเสริมต่อกำไรที่มากในงวดครึ่งหลังปีนี้แม้จะมีการปิดปรับปรุง (Renovate) สำหรับโรงแรม JW Marriott ก็ตาม
การขยายสาขาในเชิงรุกเพิ่มเป็นแรงผลักดันสำคัญต่อการดำเนินงาน สำหรับงวด 1H60 มีการเปิด Hop In ไป 4 แห่ง และในเทียบช่วงครึ่งหลังปีนี้ จะเปิดอีก 6 แห่งในไทย และอีก 1 แห่งที่ฟิลิปปินส์ ดังนั้นเมื่อมาถึงสิ้นปีนี้จำนวนโรงแรมจะเพิ่มไปถึง 52 แห่ง และมี 7,315 กุญแจ
นอกจากนี้ในปีหน้า หรือปี 61ก็จะยังเปิดโรงแรมใหม่อีกถึง 15 แห่ง แบ่งเป็น Hop In 10 แห่งในไทย และ 3 แห่งที่ฟิลิปปินส์ รวมทั้ง Novotel และ Ibis ที่สุขุมวิทซอย 4 ในจำนวน 318 ห้อง รวมทั้งการขยายธุรกิจสปาด้วย
คำแนะนำซื้อจำนวนนักท่องเที่ยวที่เดินทางมาไทยเพิ่มขึ้นดีต่อเนื่อง ขณะที่ ERW ได้ประโยชน์เต็มที่เพราะเน้นโรงแรมในไทย ประเมินราคาพื้นฐานไว้ที่ 6.50 บาท ด้วยวิธี DCF คาดการณ์อัตราการเติบโตกำไรหลักปีนี้และปีหน้าสูงเป็น 27%/14% ตามลำดับ